open-index/open-wikipedia-markdown huggingface dataset:
Georg Ulrich Wasmuth

**Georg Ulrich Wasmuth**, også skrevet **Vasmuth** (født 19. mars 1788, død 16. oktober 1814) var en norsk offiser og eidsvollmann fra Kristiansund. Han representerte Første trondhjemske infanteriregiment under Riksforsamlingen på Eidsvoll og sluttet seg til selvstendighetspartiet.

Sensommeren 1814 var han med i krigen mot Sverige, ble såret og døde like etter av skadene.

Wasmuth var mottaker av Dannebrogordenens hederstegn etter å ha kjempet tappert mot svenskene i felttoget i Jemtland i 1808.

I 1814 leide han lensmannsgården Øvre på Ytterøya i Levanger. Her fikk han en datter mens han var på Eidsvoll. I dag er det bare en jordkjeller i naturstein igjen fra Wasmuths tid.

Han var barnebarn av regimentfeltskjær Georg Heinrich Ulrich Wasmuth (ca. 1724–1800), som foretok den første koppevaksinering (inokulasjon) i Norge, allerede i 1755.

## Referanser


## Kilder
* 
* 
* Tallak Lindstøl: *Stortinget og Statsraadet 1814-1914*, Kristiania, 1914, samt tillæg. B. 1 D. 2 : Biografier L-Ø samt tillæg, side 922 digital utgave
* Kolbein Dahle: *Georg Ulrik Wasmuth og garden Øvre på Ytterøya i Levanger, *i Jørn Holme (red.): *De kom fra alle kanter - Eidsvollsmennene og deres hus, *Cappelen Damm 2014 2014, s. 476-478. ISBN 978-82-02-44564-5
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

## Eksterne lenker
* 
*
Álvaro Quirós

**Álvaro Quirós** (født 21. januar 1983 i Cádiz) er en spansk profesjonell golfspiller som spiller på Europatouren.

Den første seieren etter at han ble profesjonell i 2004, kom på Challenge Tour i 2006. Etter endt sesong var han kvalifisert for Europatouren 2007. Den sesongen tyvstartet med Alfred Dunhill Championship i  desember 2006, en turnering Quirós vant.

Quirós er en av dem som slår lengst på Europatouren, og både 2007, 2008, 2009 og 2011 toppet han tourens statistikk for lengste utslag. Hans beste plassering på Europatourens pengeliste, er en sjetteplass i 2011. 
  
## Meritter
### Seire på Europatouren
* 2011 Dubai Desert Classic, Dubai World Championship
* 2010 Open de España
* 2009 Commercialbank Qatar Masters
* 2008 Portugal Masters
* 2006 Alfred Dunhill Championship (inngikk i 2007-sesongen)

### Seire på Challenge Tour
* 2006 Morson International Pro-Am Challenge

## Lagturneringer
* World Cup: 2011 (For Spania), delt 9.-plass
* Seve Trophy: 2009 (For kontinental-Europa)

Som amatør:
* VM for lag (Eisenhower Trophy): 2004 (For Spania), 2.-plass

## Eksterne lenker
*
SC Beira-Mar

**Sport Clube Beira-Mar** er en portugisisk sportsklubb fra byen Aveiro i distriktet med samme navn som bedriver fotball, futsal, basketball og boksing. Klubben ble grunnlagt i 1922 og lagets draktfarger er gule med svarte detaljer, mens bortedraktene er helhvite med gule detaljer. Fotballaget SC Beira-Mar spiller for øyeblikket i Liga de Honra, som er landets nest øverste divisjon, og spiller sine hjemmekamper på Estádio Municipal de Aveiro. Nåværende trener er den tidligere storspilleren Rui Bento.

## Historie
SC Beira-Mar ble grunnlagt den 1. januar 1922 og rykket opp til Primeira Liga for første gang i 1961. Klubben var, med unntak av årene 1971 til 1974, en middelhavsfarer på nivå to utover 1980-tallet og 1990-tallet. I 1999 kom deres hittil største sportslige prestasjon da klubben spilte seg frem til finalen i det portugisiske cupmesterskapet Taça de Portugal, som klubben vant over SC Campomaiorense. Til tross for dette endte klubben på nedrykksplass i serien.

Som følge av at de vant cupmesterskapet i 1999 ble klubben, som da spilte i Liga de Honra på nivå to, kvalifisert til UEFA-cupen 1999/00, hvor de røk ut i første runde mot den nederlandske klubben Vitesse. Dette er klubbens foreløpige beste plassering i europeisk sammenheng.

## Meritter
***[[Taça de Portugal]] (1):** 1998/1999
***[[Liga de Honra]] (2):** 2005/2006, 2009/2010

## Kjente spillere med tilknytting til klubben
*  Antolín Alcaraz
*  Eusébio
*  Tobias Grahn
*  Mário Jardel
*  Pavel Srníček
*  António Sousa
*  Marián Zeman

## Eksterne lenker
* Klubbens offisielle nettsider
Amorittisk

**Amorittisk** er et nordvestsemittisk språk som ble talt av de folkestammene som ble kalt for amorittene i oldtiden i Midtøsten. Språket er kjent utelukkende fra akkadiske skrifter hvor det opptrer navn som ikke er akkadiske og som ble nedtegnet i den tiden amorittene styrte i Babylonia mot slutten av 2000-tallet f.Kr. og begynnelsen av 1000-tallet f.Kr., hovedsakelig fra byen Mari og i en mindre grad fra Alalakh, Tell Harmal, og Khafajah. Tidvis er slike ikkeakkadiske navn også funnet i tidlige egyptiske tekster, og et stedsnavn — «Sənīr» (שְׂנִיר) for Hermonfjellet — er kjent fra *[[Bibelen]]* (Femte Mosebok 3:9), og merkelig nok kan det være indoeuropeisk i sin opprinnelse (muligens grunnet hettittisk innflytelse). Kjente karaktertrekk i språket er:

* De vanlige nordvestlige semittiske skillet imperfektiv-perfektiv er funnet — det vil si *Yantin-Dagan*, «Dagon gir» (*ntn*); *Raṣa-Dagan*, «Dagon var glad» (*rṣy*). Det inkluderer en tredjepersonsendelse *-a* (i motsetning til akkadisk eller hebraisk), og en vokal i imperfektum *-a*, som i arabisk framfor hebraiske og arameiske *-i-*.
* Det var en verbform med en fordoblet andrekonsonant — det vil si *Yabanni-Il*, «Gud skaper» (rotord *bny*).
* I flere tilfeller hvor akkadisk har *š*, har amorittisk, som hebraisk og arabisk, *h*, således *hu*, 'hans', *-haa*, 'hennes', kausativ *h-* eller *ʼ-* (I. Gelb 1958).
* Førsteperson perfektum er i *-ti* (entall), *-nu* (flertall), som i kanaanittiske språk.

## Litteratur
*Cohen, D. (1985): *Les langues chamito-semitiques*, CNRS: Paris.
*Gelb, I. (1958): «La lingua degli amoriti» i: *Academia Nazionale dei Lincei.  Rendiconti*, no. 8, 13, s. 143–163.
*Huffmon, H. B. (1965): *Amorite Personal Names in the Mari Texts.  A Structural and Lexical Study*, Baltimore.
* Mugnaioni, Remo (2000): «Notes pour servir d’approche à l’amorrite» Travaux 16 – *La sémitologie aujourd’hui*, Cercle de Linguistique d’Aix-en-Provence, Centre des sciences du langage, Aix-en-Provence, s. 57-65.
*Streck, M. P. (2000): *Das amurritische Onomastikon der altbabylonischen Zeit*. Bind 1: *Die Amurriter, Die onomastische Forschung, Orthographie und Phonologie, Nominalmorphologie*. Alter Orient und Altes Testament Band 271/1, Münster.
Kim Sul-song

**Kim Sul-song** (født 30. desember 1974) er datter av Nord-Koreas tidligere leder Kim Jong-il og hans tredje hustru Kim Young-sook, og halvsøster av landets leder Kim Jong-un. Hun er selv gift og har barn med en høytstående tjenestemann innen Koreas arbeiderparti. Hun studerte politisk økonomi ved Kim Il-sung-universitetet, som sin far, og sies å ha oberstløytnants grad i Den koreanske folkearmé. Hun har vært virksom innen flere nordkoreanske departementer og landets propagandaapparat.

## Familietre

## Referanser
Nidelv bru

**Nidelv bru** er to bruer over Nidelva i Trondheim som ligger umiddelbart ved siden av hverandre.

*Nidelv [[jernbanebru]]* ble åpnet i 1881 da Meråkerbanen ble åpnet, og var opprinnelig ei svingbru. Den ble byttet ut i 1972 med en dobbeltsporet vippebru og er i dag utstyrt med gangbru langs nordre rand.

*Nidelv [[veibru]]* går mellom Gryta på Brattøra og Nedre Elvehavn og ble åpnet i 1976. Før Pirbrua ble tatt i bruk 2009 var brua del av E6 gjennom Trondheim sentrum (nåværende riksvei 706). Stålkonstruksjonene er levert av Erik Ruuds mekaniske verksted i Oslo. 

Bruene er en klaffebruer hvor seilingsbredden er 24 m. Begge bruene blir styrt fra kontrolltårnet på jernbanebrua, også Pirbrua blir styrt fra dette tårnet. Jernbaneverket står for driften.

## Galleri

Fil:Nidelv bru (3674523053).jpg|Brua sett nedenfra, fra sør.
Fil:Nidelv bru (3770886073).jpg|Et tog er på vei over brua fra vest, her er brua sett fra nord.
Fil:Nidelv bru (3770886559).jpg|Her er brua sett fra nordøst.


## Se også
* Liste over broer i Norge
* Liste over broer i Norge etter lengde

## Referanser




## Eksterne lenker
* 
* Statens vegvesens prosjektside
Charminar

**Charminar** er en moské i byen Hyderabad i India. De fire karakteristiske minaretene har gitt moskeen dens navn på urdu, på norsk betyr navnet «fire tårn». Minaretene står i hvert hjørne av fire porter. Charminar ble reist i 1591 i Golconda-sultanatets tid.

Mokseen er kvadratisk, med sider som måler 31,95 meter. Hver side har en åpen bue på 11 meter og i hvert hjørne reiser det seg en minaret til 56 meters høyde.

## Referanser


## Eksterne lenker
* 
*  «Charminar», Non Resident Indian Online
Anthony Downs

**Anthony Downs** (født 21. november 1930 i Evanston, Illinois, død 2. oktober 2021) var en amerikansk akademiker og spesialist i offentlig politikk og offentlig forvaltning. Han var fra 1977 Senior Fellow ved Brookings Institution i Washington D.C..

I sitt banebrytende arbeid *An Economic Theory of Democracy* (1957), introduserte Downs en venstre-høyre-akse til økonomisk teori. Til «venstre» plasserte han kommunistiske partier, som ønsker en fullstendig planøkonomi, mens  de liberale, som krever en helt deregulert økonomi, ble plassert til «høyre».

## Downs liv
Downs studerte økonomi og statsvitenskap ved Carleton College i Northfield i Minnesota og ble uteksaminert i 1956 fra Stanford University. Han arbeidet deretter som professor ved University of Chicago, som analytiker ved RAND Corporation og som president i Real Estate Research Corporation.

## Referanser
Les Écologistes

**Les Écologistes – Europe Écologie Les Verts** («Økologistene – Økologisk Europa, de Grønne») er et grønt parti i Frankrike. Partiet ble grunnlagt 13. november 2010 gjennom sammenslåingen av Les Verts, grunnlagt i 1984, og Europe Écologie, et valgforbund av uavhengige politikere opprettet til Europaparlamentsvalget i Frankrike 2009. Ved etableringen hadde partiet  medlemmer.

Partiet er medlem av Det europeiske grønne partiet og Global Greens. Til presidentvalget i 2012 stilte partiet med Eva Joly som kandidat.
Joly fikk 2,31 prosent oppslutning i første valgrunde 22. april, oppnådde dermed den sjette største oppslutning.

## Partiledere
* Cécile Duflot (2010–2012)
* Pascal Durand (2012–2013)
* Emmanuelle Cosse (2013–2016)
* David Cormand (2016–)

## Referanser


## Eksterne lenker
* 
*
CD Feirense

**Clube Desportivo Feirense** er en portugisisk fotballklubb fra byen Santa Maria da Feira i distriktet Aveiro. Klubben ble grunnlagt i 1919 og lagets draktfarger er mørkeblå med hvit underdel, mens bortedraktene er hvite med mørkeblå underdel. CD Feirense spiller for øyeblikket i Liga de Honra, som er landets nest øverste divisjon, og spiller sine hjemmekamper på Estádio Marcolino de Castro. Nåværende trener er den tidligere storspilleren Quim Machado.

Klubben har vunnet Segunda Divisão Portuguesa (datidens nivå to, tilsvarende dagens Liga de Honra) to ganger, i henholdsvis 1962 og 1977.

## Meritter
***[[Segunda Divisão Portuguesa]] (2):** 1961/1962, 1976/1977

## Sesonger

## Kjente spillere med tilknytting til klubben
*  Bassey William Andem
*  Rui Correia
*  Jardel
*  Jorge Leitão
*  Renato Queirós
*  José Vítor Moreira Semedo

## Referanser


## Eksterne lenker
* Klubbens offisielle nettsider
Ellorahulene

**Ellorahulene** er et kulturminne bestående av 34 klostre og templer hugget inn i veggen av en basaltklippe beliggende 30 km fra byen Aurangabad i delstaten Maharashtra i India. Det ble bygget under Rashtrakuta-dynastiet og har bygninger reist mellom år 600 og 1000. Stedet har klostre og templer knyttet til både buddhismen, hinduismen og jainismen. 

Ellorahulene ble i 1983 satt på UNESCOs verdensarvliste.

## Galleri



Ellora (56).jpg|
Ellora Buddhist caves from without.jpg|
Ellora cave16 001.jpg|
Ellora cave03 001.jpg|
Ellora cave29 Shiva-Parvati-Ravana.jpg|
Ellora cave32 002.jpg|
Ellora Caves 4th Sep 2009 16.JPG|
Ellora elephant.jpg|
Ellora Caves, India, Pillars at Kailasa Temple 2.jpg
Ellora Caves, India, Kailash Temple.jpg
Ellora Caves, India, Buddha image.jpg
Ellora Caves, India, Rock-cut monastery temple cave complex.jpg



## Referanser


## Eksterne lenker
* 
* Ellora Caves, UNESCO
* World Heritage Sites – Ellora Caves, Archaeological Survey of India
Ramappa-tempelet

**Ramappa-tempelet** eller **Ramalingeswara-tempelet** er et hinduistisk tempel i Warangal-distriktet i delstaten Telangana i India. Det stammer fra 1200-tallet. Tempelet er viet til guden Shiva.

Tempelet ble i 2021 oppført på Unescos verdensarvliste.  

## Referanser


## Eksterne lenker
* 
* «Ramappa Temple», India Profile
CS Marítimo

**Club Sport Marítimo** er en portugisisk fotballklubb fra byen Funchal i distriktet Madeira. Klubben ble grunnlagt i 1910 og lagets draktfarger er grønne med røde vertikale striper og hvit underdel, mens bortedraktene er hvite med grønn underdel. CS Marítimo spiller sine hjemmekamper på Estádio do Marítimo.

Klubben ble grunnlagt i september 1910 med navnet *Club Português de Sport Marítimo* og tok klubbfargene etter Portugals flagg for å skille dem fra deres lokale rivaler, Club Sports da Madeira. Navnet *Marítimo* kommer av at spillerne i klubben på starttidspunktet arbeidet i havnen i Funchal.

CS Marítimo har vunnet det nasjonale cupmesterskapet Taça de Portugal én gang, i 1925/1926. Klubben har også vunnet Segunda Divisão Portuguesa (datidens nivå to, tilsvarende dagens Liga de Honra) to ganger, i henholdsvis 1976/1977 og 1981/1982. I europeisk sammenheng har klubben deltatt i UEFA-cupen ved syv anledninger; 1993/1994, 1994/1995, 1998/1999, 2001/2002, 2003/2004, 2008/2009 og 2010/2011.

## Meritter
* **[[Taça de Portugal]] (1):** 1925/1926
* **[[Segunda Divisão Portuguesa]] (2):** 1976/1977 og 1981/1982

## Sesonger

## Kjente spillere med tilknytting til klubben
*  Paulo Alves
*  Danny
*  Colin Hill
*  Ilian Iliev
*  Andrej Komac
*  Nuno Morais
*  Pepe
*  Souza
*  Nuno Valente

## Referanser


## Eksterne lenker
*
Fuyun

**Fuyun** (kinesisk: 富蕴; pinyin: *Fùyùn Xiàn*, uigursk: خْكتْكاَي ناھىيىسى, *Koktokay Nahiyisi*) er et fylke i byprefekturet Altay i den autonome regionen Xinjiang i Folkerepublikken Kina.

Befolkningen var  i 1999.

I 1931 ble området rammet av et stort jordskjelv, Fuyun-jordskjelvet (*Fuyun dizhen*).

## Referanser


## Eksterne lenker
* Lokalregjeringens hjemmesider  
* Fuyun dizhen 
* Storkommunen Koktokay
Andingmen (Dongcheng)

**Andingmen** (kinesisk: 安定门, pinyin: *Āndìngmen*) er et subdistrikt bydistriktet Dongcheng i Beijing i Folkerepublikken Kina.

## Referanser
Jag tror på sommaren

**«Jag tror på sommaren»** er en svensk sang, skrevet av Stig Olin. Den ble spilt inn av Mats Olin og utgitt på singlen Polar POS&nbsp;1028 i 1967. B-siden var «Gossen med gyllene äpplet». Mats Olins versjon var en hit på Svensktoppen i tolv uker i perioden 21. mai-6. august 1967.

Sangen ble skrevet til siste sending i høstsesongen av *[[Frukostklubben]]* 21. desember 1966 på oppdrag av produsent Bertil Perrolf. Stig Olin fremførte den i programmet sammen med hustruen, Britta Holmberg, samt barna Mats og Lena. Mats fremførte den i *[[Hylands hörna]]* i 1967.

Kirsti, Oddvar og Arne m/Alf Blyverkets orkester spilte også inn sangen. Den ble utgitt på singlen Triola TN&nbsp;472. A-siden var «Hver lørdag en fest».

## Norske versjoner
*Basse Fant* og Bente Aaseth har skrevet norske tekster. De bærer tittelen «Jeg tror på sommeren».

### Innspillinger

## Referanser
Bian Zhongyun

**Bian Zhongyun** (kinesisk: 卞仲耘, født i 1916 i Wuwei i provinsen Anhui i Kina, drept 5. august 1966 i Beijing) var lærer ved Den eksperimentelle høyskole knyttet til Beijings læreruniversitet i Beijing i Folkerepublikken Kina. 

Hun ble første dødsoffer for kulturrevolusjonen, da hun ble slått til døde av sine egne studenter med trestokker med spiker på i august 1966. 

Hun var partileder ved skolen, men ble likevel anklaget for å være en «kontrarevolusjonær revisjonist» av rødegardistene.

En dokumentarfilm om henne  (*Wo sui siqu*, 我虽死去) ble lansert i 2006, men ble forbudt vist i Kina.

## Referanser
Desmond Hoyte

**Hugh Desmond Hoyte** (født 9. mars 1929 i Georgetown, Britisk Guiana, død 22. desember 2002 i Georgetown, Guyana) var en guyansk politiker. Han var Guyanas statsminister 1984&ndash;1985 og deretter landets president fra 6. august 1985 til 6. oktober 1992.

Hoyte ble innvalgt i Guyanas parlament i 1968 som kandidat for People's Democratic Congress. Han hadde flere ulike ministerposter i sin politiske karriere og etterfulgte Ptolemy Reid som statsminister i 1983.

Guyanas president Forbes Burnham døde i 1985 i embetet og ble etterfulgt av Hoyte. Tre måneder seinere omkom Hoytes to døtre i en bilulykke.

Hoyte tapte presidentvalget for Cheddi Jagan i 1992. Han var presidentkandidat på nytt 1996 og 2001; han kom på andreplass begge gangene.

## Referanser


## Eksterne lenker
* Desmond Hoyte 1929-2002 på Guyanacaribbeanpolitics.com
Liste over Elfenbenskystens statsoverhoder

Dette er en **liste over [[Elfenbenskysten]]s statsoverhoder**.

## Liste

### 
 valgt uten motkandidat.

## Fotnoter

## Referanser
Amerikansk Samoa under OL

**[[Amerikansk Samoa]]** deltok første gang i olympiske leker under Sommer-OL 1988 i Seoul, og har siden deltatt i samtlige sommerleker. De deltok for første gang i vinterlekene under Vinter-OL 1994 på Lillehammer. Amerikansk Samoa har ikke vunnet noen medaljer.

## Medaljeoversikter

## Eksterne lenker
* Amerikansk Samoas OL-statistikk på Olympedia.org
* Amerikansk Samoas OL-statistikk  på Sports-reference.com
Andorra under OL

**[[Andorra]]** deltok i olympiske leker første gang i Vinter-OL 1976, og har deltatt i samtlige vinter- og sommerleker siden. Andorra har aldri vunnet noen medaljer.

## Medaljeoversikter

## Eksterne lenker
* Andorras OL-statistikk på Olympedia.org
* Andorras OL-statistikk  på Sports-reference.com
Hans Sebald Beham

**Hans Sebald Beham** (født 1500 i Nürnberg, død 22. november 1550 i Frankfurt am Main) var en tysk maler, grafiker og tegner. 

Beham utdannet seg med Albrecht Dürer som forbilde og arbeidet for kardinalen Albrecht av Mainz. Arbeidene for kardinalen omfatter miniatyrmalerier i en bønnebok i Aschaffenburg og en bordplate med scener fra Kong Davids liv i Louvre. Beham slo seg seinere ned i Frankfurt am Main, der han utførte kobberstikk, tegninger og illustrasjoner til bibler og krøniker - deriblant en serie sjangerbilder med motiv fra bonde- og soldatlivet.

Sebald Beham laget omkring 270 kobberstikk og 300 tresnitt.  Han er blant de mest betydningsfulle av »De små mestre» (*Kleinmeister*), tyske grafikere i generasjonen etter Dürer. Han var storebror til Barthel Beham (1502–1540).

Fornavnet Hans forekommer i eldre litteratur og er trolig dannet på grunnlag av monogrammet HSB; navnet er imidlertid ikke kjent fra samtidige kilder. Kunstneren kalles derfor ofte bare Sebald Beham.

## Galleri

Fil:Beham2.jpg|To soldater framstilt i et kobberstikk av Sebald Beham (1544).


## Referanser


## Eksterne lenker
*
Liste over Guyanas statsoverhoder

Under følger en **liste over Guyanas statsoverhoder** fra uavhengigheten i 1966 til i dag.

Ifølge Guyana Independence Act 1966 var Elizabeth II dronning av Guyana. Hun var også monark i Storbritannia og i de andre samvelderikene. Dronningen ble representert i Guyana av en generalguvernør. Denne utøvde mesteparten av monarkens myndighet. Generalguvernøren ble utnevnt på ubestemt tid og var i stillingen så lenge monarken ønsket det.

I henhold til Westminster-statutten (1931) ble generalguvernøren kun utnevnt etter råd fra Guyanas regjering uten innblanding fra den britiske regjeringen.

I tilfelle stillingen ble ledig fungerte Guyanas høyesterettsjustitiarius som regjeringens administrator (Officer Administering the Government).

## Dominionen Guyana 1966–1970

## Den kooperative republikken Guyana 1970 –

Forfatningen av 1970 gjorde Guyana til republikk. Monarken og generalguvernøren ble erstattet av en seremoniell president. I forfatningen av 1980 ble presidentens makt utvidet.  Han/hun blir valgt av nasjonalforsamlingen.

I tilfelle stillingen blir ledig er statsministeren fungerende president.


File:Flag of Governor-General of Guyana.svg|Generalguvernørens flagg
File:Presidential Standard of Guyana 1970-1980.svg|Presidentflagg
File:Presidential Standard of Guyana (1980-1985) under President LFS Burnham.svg|Forbes Burnhams presidentflagg
File:Presidential Standard of Guyana (1985-1992) under President H. Desmond Hoyte.svg|Desmond Hoytes presidentflagg
File:Presidential Standard of Guyana (1992-1997) under President Cheddi B. Jagan.svg|Cheddi Jagans presidentflagg


## Referanser


## Kilder
*
*
Omloop Het Nieuwsblad 2012

**Omloop Het Nieuwsblad 2012** var den 67. utgaven av sykkelrittet Omloop Het Nieuwsblad. Rittet ble arrangert lørdag 25. februar 2012. Sep Vanmarcke vant spurten mot Tom Boonen og Juan Antonio Flecha. Sistnevnte tok sin femte pallplass i rittet på seks år.

## Resultat

## Eksterne lenker
* 
* http://www.omloophetnieuwsblad.be/nl/elite-men
Antigua og Barbuda under OL

**[[Antigua og Barbuda]]** deltok samlet første gang i olympiske leker under Sommer-OL 1984 i Los Angeles, mens Antigua deltok under Sommer-OL 1976 i Montréal. Antigua sluttet seg til den internasjonale boikotten av sommer-OL 1980 i Moskva, men har deltatt som Antigua og Barbuda under samtlige sommerleker siden 1984. De har foreløpig ikke deltatt i noen vinterleker. Antigua og Barbuda har aldri vunnet noen medaljer.

## Medaljeoversikt

## Eksterne lenker
* Antigua og Barbudas OL-statistikk på Olympedia.org
* Antigua og Barbudas OL-statistikk  på Sports-reference.com
Statskontoret

**Statskontoret** har flere betydninger:

* Statskontoret (Finland), et statlig forvaltningsorgan i Finland.
* Statskontoret (Sverige), et svensk statlig forvaltningsorgan som sorterer under Finansdepartementet.
Argentina under OL

**[[Argentina]]** deltok første gang i olympiske leker under Sommer-OL 1900 i Paris. De debuterte i vinterlekene under Vinter-OL 1928 i St. Moritz.

## Medaljeoversikter

## Eksterne lenker
* Argentinas OL-statistikk på Olympedia.org
* Argentinas OL-statistikk  på Sports-reference.com
Statskontoret (Finland)

**Statskontoret** (svensk) eller **Valtiokonttori** (finsk) er et statlig forvaltningsorgan i Finland med 550 ansatte. Statskontoret produserer konserntjenester for staten innen økonomiforvaltning, personaladministrasjon og IT, og forvalter statens tilganger, lån, bokføring og ulykkesforsikringer. Statskontoret bevilger også erstatning for militær- og kriminalitetsskader og forvalter statlig sikkerhet for boliglån og rentestøtte.

Statskontoret har ansvar for de statlige embedsverkenes og forvaltningsorganenes lovfestede arbeidspensjons-, ulykkes- og skadeforsikringer samt arbeidsgivertjenester i forbindelse med forsikringer og støtter virksomhet som fremmer personalets arbeidsforhold.

Statskontoret har sitt hovedkontor i Helsingfors og filialer i Tavastehus og Villmanstrand.

## Eksterne lenker
*
Statskontoret (Sverige)

**Statskontoret** er et svensk statlig forvaltningsorgan som sorterer under Finansdepartementet og har til oppgave å på regjeringens oppdrag bistå med utregninger og oppfølgning av statlig og statlig finansiert virksomhet samt overgripende spørsmål om den offentlige forvaltningens funksjon og utvikling. I arbeidet inngår å analysere virksomheter og myndigheter fra et effektivitetsperspektiv, evaluere effekter av statlige tiltak samt gi underlag for utprøving og utvikling.

Utrednings- og utregningsoppgavene gjennomføres på oppdrag av regjeringen og etter avtale med Regeringskansliet.

Fra og med 2008 har Statskontoret regjeringens oppdrag å svare for løpende oppfølgning av det kommunale utjevningssystemet, blant annet gjennom å ta frem metoder for å følge utjevningen. Statskontoret skal også gjennomføre analyser og gi forslag på justering av den eksisterende modellen.

## Eksterne lenker
*
Hurtigløp på skøyter under Vinter-OL 1932 – 1000 meter damer

**1 000 meter [[hurtigløp på skøyter]] for damer** var en demonstrasjonsøvelse under Vinter-OL 1932 som ble avholdt ettermiddagen tirsdag, 9. februar 1932. 

Ti skøyteløpere fra to nasjoner, USA (fem) og Canada (fem) deltok i øvelsen.

Som alle de andre skøyteøvelsene under OL i 1932 ble det benyttet fellesstart, som var det vanligste formatet i Nord-Amerika på denne tiden.

## Medaljevinnere
Ingen offisielle medaljer ble utdelt.

## Rekorder
Dette var gjeldende verdens og olympiske rekorder (i sekunder) før Vinter-OL i 1932.

*(*)* Rekorden ble satt på en høyfjellsbane (mere enn 1000 meter over havet) og på naturis.

I det første heatet i første runde i denne demonstrasjonsgren-øvelsen under disse olympiske lekene gikk Lela Brooks-Potter på 2.01,2 minutter, men også det i fellesstart-format.

## Resultater
### Første runde
De 3 første fra hvert heat kvalifiserte seg videre til finalen.

#### Heat 1

#### Heat 2

### Finale

## Kilder
*  Offisiell OL-rapport 1932, side 262, se også sidene fra 258-262 for utfyllende informasjon.

## Eksterne lenker
*
Den assyriske demokratiske organisasjon

**Den assyriske demokratiske organisasjon** (gammelsyrisk:ܡܛܟܣܬܐ ܐܬܘܪܝܬܐ ܕܝܡܩܪܛܝܬܐ; arabisk: المنظمة الديمقراطية الآشورية), også kjent som *Mtakasto* eller forkortet *ADO*, er en pro-demokratisk organisasjon som ble grunnlagt i Syria i 1957. Organisasjonen er den største assyriske politiske organisasjonen i Syria og Europa, og er blitt forbudt i Syria av syriske myndigheter.

ADO ble etablert som en nasjonal, politisk og demokratisk bevegelse med hovedmål å ivareta det assyriske folkets eksistens og realisere folkets nasjonale håp i dets historiske hjemland.

## Referanser
Aruba under OL

**[[Aruba]]** deltok i olympiske leker første gang under Sommer-OL 1988 i Seoul og har deltatt i samtlige sommerleker siden. De har aldri deltatt i vinterlekene. Aruba har aldri vunnet noen medalje.

Fra 1952 til 1984 deltok utøvere fra Aruba som en del av De nederlandske Antiller før de ble en egen autonom enhetsstat innen Kongeriket Nederlandene i 1986.

## Medaljeoversikt

## Eksterne lenker
* Arubas OL-statistikk på Olympedia.org
* Arubas OL-statistikk  på Sports-reference.com
Aserbajdsjan under OL

**[[Aserbajdsjan]]** deltok i olympiske leker første gang under Sommer-OL 1996 i Atlanta og har deltatt i samtlige sommer- og vinterleker siden. Utøvere fra Aserbajdsjan har tidligere deltatt som en del av Det russiske keiserdømmet (1900–1912), Sovjetunionen (1952–1988) og SUS (1992).

## Medaljeoversikter

## Se også
* Aserbajdsjans olympiske komité
* Liste over flaggbærere for Aserbajdsjan under OL

## Eksterne lenker
* Aserbajdsjans OL-statistikk på Olympedia.org
* Aserbajdsjans OL-statistikk  på Sports-reference.com
Australia under OL

**[[Australia]]** er en av de 14 nasjonene som deltok i de første moderne olympiske leker under Sommer-OL 1896 i Athen, og har siden deltatt i samtlige sommerleker. Australia deltok i vinterlekene første gang under Vinter-OL 1936 i Garmisch-Partenkirchen og har deltatt i samtlige vinterleker fra og med Vinter-OL 1952 i Oslo. 

Australia deltok under Sommer-OL 1908 og Sommer-OL 1912 sammen med New Zealand som Australasia.

## Australia som arrangør
Australia har vært arrangør for Sommer-OL to ganger og Sommer-OL 2032 vil bli tredje gang landet er vertsnasjon for sommerlekene.

## Medaljeoversikter

## Eksterne lenker
* Australias OL-statistikk på Olympedia.org
* Australias OL-statistikk  på Sports-reference.com
Armenia under OL

**[[Armenia]]** deltok første gang i olympiske leker under Vinter-OL 1994 på Lillehammer. Tidligere har armenske utøvere deltatt som en del av Sovjetunionen, og i 1992 som en del av SUS. Armenia har deltatt som selvstendig nasjon i samtlige olympiske leker fra og med 1994.

## Medaljeoversikter

## Eksterne lenker
* Armenias OL-statistikk på Olympedia.org
* Armenias OL-statistikk  på Sports-reference.com
Comandante Ferraz (forskningsstasjon)

**Comandante Ferraz** (portugisisk: *Estação Antártica Comandante Ferraz*) er en brasiliansk forskningsstasjon i Antarktis, beliggende i Admiralty Bay på King George Island i øygruppen Sør-Shetlandsøyene. Stasjonen ble etablert av brasilianerne i 1984 på det sted der den nedlagte britiske *Base G* hadde ligget.

Den 25. februar 2012 brøt det ut en eksplosjonsartet brann i et maskinrom som helt ødela store deler av forskningsstasjonen. Nesten 60 personer befant seg da på basen, og to personer omkom.

I august 2012 ble hele stasjonen sanert, og om lag 800 tonn avfall ble fraktet tilbake til Brasil. Brasilianske myndigheter bevilget 20 millioner amerikanske dollar til byggingen av en midlertidig innlosjering på  fram til en permanent stasjone var gjenoppbygd.

15. april 2013 kunngjorde den brasilianske marinen at arkitektfirmaet Estúdio 41 i Curitiba hadde vunnet arkitektkonkurransen om en ny base. Den nye stasjonen har en samlet grunnflate på  og kapasitet til 64 personer. Utbyggingen har kostet om lag 52,3 millioner dollar.

Stasjonen er oppkalt etter den brasilianske marineoffiseren Luís Antônio de Carvalho Ferraz (1940–1982) som besøkte Antarktis flere ganger og var en pådriver for etableringen av et brasiliansk antarktisprogram.

## Referanser
Australasia under OL

**[[Australasia]]** besto av utøvere fra Australia og New Zealand som deltok samlet under Sommer-OL 1908 og Sommer-OL 1912. Dette var første gangen utøvere fra New Zealand deltok. Fra og med Sommer-OL 1920 har Australia og New Zealand deltatt med egne separate tropper.  

## Medaljeoversikt

## Se også
*Australia under OL
*New Zealand under OL

## Eksterne lenker
* Australasias OL-statistikk på Olympedia.org
* Australasias OL-statistikk  på Sports-reference.com
Bahamas under OL

**[[Bahamas]]** deltok i olympiske leker første gang under Sommer-OL 1952 i Helsingfors. De har deltatt i samtlige sommerleker siden, unntatt Sommer-OL 1980 i Moskva som de boikottet. De har aldri deltatt i olympiske vinterleker.

## Medaljeoversikt

## Eksterne lenker
* Bahamas' OL-statistikk på Olympedia.org
* Bahamas' OL-statistikk  på Sports-reference.com
Enoro (selskap)

**Enoro AS** var en leverandør av programvare og tjenester mot energisektoren i Norden. Selskapet ble stiftet i 1992 av gründer Ove Myklebust under navnet **Elis AS**. I 2010 ble Elis solgt til det norske private equity-fondet Herkules, og skiftet i 2012 navn til Enoro. 

Selskapet ble i 2017 en del av konsernet Hansen Technologies.

## Eksterne lenker
*Hansen Technologies
10 Songs for the New Depression

***10 Songs for the New Depression*** er det 21. studioalbumet fra den amerikanske artisten Loudon Wainwright III, utgitt i juli 2010. Albumet er et konseptalbum som omhandler finanskrisen og resesjonen på slutten av 2000-tallet. Dette var Wainwrights første album siden det Grammy-vinnende albumet *[[High Wide & Handsome: The Charlie Poole Project]]* fra 2009. 

Loudon Wainwright III er eneste musiker på albumet – som vokalist og han akkompagnerer seg selv med banjo, gitar og ukulele.

## Sporliste
Alle sangene er skrevet av Loudon Wainwright III, unntatt hvor annet er notert.

# «Times Is Hard» – 2:55
# «House» – 4:19
# «On to Victory, Mr. Roosevelt» (W. Lee O'Daniel) – 2:35
# «Fear Itself» – 2:34
# «The Panic Is On» (Hezekiah Jenkins) – 2:56
# «The Krugman Blues» – 3:11
# «Halloween 2009» – 2:40
# «Middle of the Night» – 3:09
# «Cash for Clunkers» – 3:02
# «Got a Ukulele» – 2:39

## Personell
*Loudon Wainwright III – vokal, banjo, gitar og ukulele

## Kilder
*Review hos bbc.co.uk

## Eksterne lenker
*
Common Hybrid Interface Protocol System

**Common Hybrid Interface Protocol System** (CHIPS) er definisjonen av et datanettverk styrt av datamaskiner eller mikrokontroller som består av en blanding av flere serielle data protokoller som RS-232 og RS-485, eller andre grensesnitt. CHIPS kan også bestå av GSM, Blåtann og Wi-Fi for trådløs kommunikasjon og kan bli installeres på alle plattformer.

Det finnes flere CHIPS prosjekter og produkter tilgjengelig i dag hvor slike systemer er brukt i MISOLIMA DOLLx8 og Olivettis "Mael Gateasy". Etter hvert som nye bussystemer får stadig nye markedsandeler så vil det alltid være behov for CHIPS for å tillate serielle nettverksprotokoller å bli integrert i et enkelt tilknytningspunkt som f.eks. USB. Ved å bruke CHIPS, vil det være mulig å styre I/U data fra ulike kilder og systemer uten å måtte installere flere serielle elektronikk for grensesnitt og drivere.

CHIPS brukere vil i de fleste tilfeller, kunne arbeide med flere serielle data transceiverkilder samtidig. Slik serielle data kan stamme fra PC tastatur, CANbus, RS standard og trådløs kommunikasjon hvor all data kobles til en eller flere CHIPS enheter som kommuniserer da via blandede serielle data protokoller og gir dermed full integrasjon mellom flere forskjellige systemer.
 
På grunn av blandede overføringshastigheter mellom tilkoblede enheter i et CHIPS system så betyr det at kompatibiliteten med CHIPS kan gi noe redusert overføringshastighet. Siden CHIPS er primært designet for Laboratorie-, kontor-, hjemme-, fabrikk- og byggautomasjon så er det ikke krav til høyhastigheter som ved f.eks. video overføring selv om CHIPS er også brukt i Maskin-til-maskin-kommunikasjon eller Internet of Things (IoT). En typisk overføringshastighet er 50 Kbps.

## Referanser
I Just Want to Dance with You

**«I Just Want to Dance with You»** er en sang, skrevet av John Prine og Roger Cook. Den ble innspilt av den amerikanske countrysangeren, George Strait. Den ble utgitt 13. april 1998 som den første singlen (MCA S7-72040) fra hans CD-album, *[[One Step at a Time (George Strait-album)|One Step at a Time]]* (MCA 40020). B-siden var «Neon Row».

Den var hans 34. nummer én-single på Billboard Hot Country Singles & Tracks-listen (now Hot Country Songs-listen) og hans 42. nummer én-single, da alle større bransjelister var medregnet.

Prine spilte inn sangen tolv år tidligere. Den ble utgitt på LP-platen, *German Afternoons* (Oh Boy OBR&nbsp;003), i 1986.

## Anmeldelse
Larry Flick, fra magasinet Billboard, gav sangen en positiv anmeldelse og kalte den en *«tropisksmakende, liten og enkel sang, oversvømt av delikat gitararbeid som er like innbydende og forfriskende som en sommerbris»*. Han hevdet at mens teksten var ganske førskoleaktig, burde Straits friske samproduksjon med Tony Brown og hans tiltalende vokale fremførelse hjelpe til med å overkomme det hinderet.

## Norsk versjon
Stig Hollup har skrevet en tekst på trøndersk. Den bærer tittelen «Æ vil dains med dæ».

### Innspilling
*Swingers. Utgitt på CD-albumet, *[[Greit med ailt som funke]]* (Tylden & Co. GTACD&nbsp;8268) i 2006.

## Listeplasseringer

## Referanser
Ensom i verden

«***Ensom i verden***» er en roman av Margit Sandemo fra 1999. Sandemo hadde avsluttet de tre store seriene sine «Sagan om Isfolket», «Heksemesteren» og «Sagnet om Lysets rike», og vendte tilbake med å skrive frittstående romaner igjen. Forlaget ga også denne ut både som paperback og innbundet, på grunn av Sandemos suksess i Norden. Boken omhandler foreldreløse og Fattige Kira som er på flukt fra krigen. Hun vet ikke hvem hun er, eller sin opprinnelse, fordi hun etter morens død som fem år gammel, har glemt det meste av sin barndom. På landeveien treffer hun til slutt Johannes, og sammen med ham legger den nå 20 årige Kira ut på den lange reisen hjem for å finne ut hvem hun egentlig er. Etterhvert viser det seg at Kira er arving til et stort gods i Sverige, men ikke alle er like glade for at arvingen dukker opp.  Foruten enkeltstående utgaver er også denne romanen utgitt i serien «**Margit Sandemos beste føljetonger**». Originalens tittel er «Ensam i världen»

## Utgivelser i utvalg
* «Ensom i verden», Margit Sandemo, Bladkompaniet A/S 1999 ISBN 82-509-4194-2
* «Margit Sandemos beste føljetonger nr. 41», dobbeltbok, Schibsted 2008 ISBN 978-82-516-3153-2
Tessa (roman)

***Tessa*** er en roman av Margit Sandemo utgitt i 1996, men dette var en av Sandemos aller første romaner. På grunn av hennes enorme suksess med blant annet Sagaen om Isfolket, ble også gamle romaner trykker opp på nytt og gitt ut. Forlaget skriver på baksiden av boka, at romanen er en av Sandemos første, men aldri tidligere utgitt i Norge. Allikevel kan leseren kjenne igjen historien fra Sandemos roman *[[Selv om jeg elsker deg]]* som ble skrevet noen år senere. Her har Sandemo brukt samme plott til historien, selv om sluttene er noe ulik. Originalens tittel er også *Tessa*, og romanen er også utgitt i serien *Margit Sandemos beste føljetonger*.

## Utgivelser i utvalg
* *Tessa*, Margit Sandemo, Bladkompaniet 1996, 
* *Margit Sandemos beste føljetonger nr.42*, dobbeltbok, Schibsted 2008,
Gastón Ramírez

**Gastón Ezequiel Ramírez Pereyra** (født 2. desember 1990) er en uruguayansk fotballspiller som fra 30. juni 2021 er klubbløs. Han spiller også for . 

Han ankom Southampton den 30. august 2012 fra Bologna.

## Referanser


## Eksterne lenker
*
Qatabansk

**Qatabansk** (eller katabansk) var et semittisk språk som ble talt i oldtidens kongeriket Qataban som lå sentralt i dagens Jemen. Qatabansk er et av de bedre dokumenterte av de gamle sørarabiske språk, undergruppen av sørsemittisk, og attestert fra tiden mellom 500 f.Kr. og 200 e.Kr. 

Omtrent to tusen inskripsjoner er kjent og skrevet i det gamle sørarabiske skriften, kjent som *musnad*. Disse inskripsjonene finnes hovedsakelig i Wādī Bayhān og Wādī Ḥārib sør-øst for Ma'rib, og fra platået sør for dette området. Qatabanske inskripsjoner øker etter begynnelsen av 300-tallet f.Kr. da sabaerne sluttet å dominere området, og Qataban ble et selvstendig rike.

Qatabansk ble snakket i et område på tvers av kongeriket Qataban så langt som til Jabal al-'Awd (nær Zafar) i sørvest, og det skal vektlegges tillit til greske og latinske skribenter, gikk det så langt som til Bab el-Mandeb ved Rødehavet. På slutten av 100-tallet e.Kr. ble Qataban beseiret av Saba og Hadhramaut avgjørende, og inskripsjonene tok slutt.

Språket som brukes til å skrive inskripsjoner i kongeriket Ausan, kjent som ausansk, er praktisk talt identisk med qatabansk, men det er så dårlig attestert (kun 25 inskripsjoner) at det fortsatt er usikkert om det er en qatabanisk dialekt eller et eget distinkt språk.

## Tall

Qatabansk har en uvanlig form for kardinaltallet «en» – *ṭd /*, hunkjønn *ṭt*; dette har ingen kjente beslektninger i noen av de gamle semittiske språkene, selv om det forekommer i moderne sør-arabiske språk (jf. Jibbālī *ṭad*, hunkjønn *ṭit*). Qatabansk har også et annet ord for «en», *ˤs1tn*, som er beslektet med det minaiske *ˤs1t*  (og med former på akkadisk, ugarittisk og hebraisk). De qatabanske formene for «tre» og «seks» er de samme som de gamle sabaiske ordene: *s2lṯ* (hunkjønn *s2lṯt*) og *s1dṯ* (hunkjønn *s1dṯt*).

## Referanser


## Litteratur
* 
* 
* 
* 
* 

## Eksterne lenker
* «Qatabanian», Glottolog 4.8
* «Qatabanian», *Wiktionary.org*
Walter Bedell Smith

**Walter Bedell Smith** (født 5. oktober 1895 i Indianapolis i Indiana, død 9. august 1961 i Washington, DC) var en general i United States Army som tjenestegjorde som stabssjef under general Dwight D. Eisenhower ved de alliertes hovedkvarter i Tunisia og den allierte invasjonen av Italia. I 1944-1945 var han Eisenhowers stabssjef ved Supreme Headquarters Allied Expeditionary Force (SHAEF). Senere var han USAs ambassadør i Moskva og så sjef for CIA.

## Liv og virke
### Bakgrunn
Smith ble immatrikulert ved Butler University, men hans far utviklet alvorlige helseproblemer og Smith forlot universitetet for å jobbe og støtte familien økonomisk.

### Militær
Smith vervet seg som menig soldat, i en alder av 16 år, til Indiana National Guard i 1911. Han ble kalt ut to ganger, i 1913 til en flom i Ohio, og til en trikkestreik. Smith ble forfremmet til korporal og senere til sersjant. Deretter fullførte han befalsutdanning i 1917 og ble utnevnt til fenrik, i november samme året. Under første verdenskrig ble han såret under Aisne-Marne-offensiven i 1918.

Etter ni år som løytnant ble Smith forfremmet til kaptein i september 1929.

Etter krigen var Smith stabsoffiser og instruktør ved United States Army Infantry School. Han var involvert i forhandlingene rundt våpenstillstanden mellom Italia og de allierte væpnede styrker, som han undertegnet på vegne av general Eisenhower. Smith hadde et rykte som en tøff og brysk leder. I 1944 ble han utnevnt til stabssjef ved Supreme Headquarters Allied Expeditionary Force (SHAEF), igjen under ledelse av Dwight D. Eisenhower.

Smith forhandlet frem en avtale om matvarehjelp for den sultende nederlandske sivilbefolkningen i byene vest i landet, og åpnet diskusjoner for en fredelig og fullstendig tysk kapitulasjon i Nederland. I mai 1945 møtte Smith med representanter for den tyske overkommando for å forhandle om det nasjonalsosialistiske Tysklands overgivelse. Smith var kort tilbake til USA i juni 1945.

Etter den andre verdenskrig var han USAs ambassadør til Sovjetunionen fra 1946 til 1948. Han ble direktør for Central Intelligence Agency (CIA) i 1950. Smith omorganiserte etaten, omdefinerte dens struktur og ga den en bedre formulert formålsparagraf. Smith forlot CIA i 1953.

## Referanser


## Eksterne lenker
* 
* 
*
Mineisk

**Mineisk** var et gamle sørarabiske språk innenfor de semittiske språk som ble snakket i Jemen en gang mellom 1200 f.Kr. og 100 e.Kr. Det er nå dødd ut. Hovedområdet hvor det var i bruk kan ha vært lokalisert i regionen al-Jawf i nordøstlige Jemen, først og fremst i Wadi Madhab. De meste av tekstene i dette språket ble skrevet av mineere, men andre tempelsamfunn i Wadi Madhab (Nashshan, Kaminahu, Haram, og Inabba') benyttet også språket som et litterært virkemiddel.

## Historie
De tidligste minaiske inskripsjonene er samtidige med de tidligste sabeiske, det vil på 700-tallet f.Kr., selv om de er mindre tallrike, og kommer fra byene langs Wadi Madhaab, nordøst for Ma'rib. Minaiske handelsposter og minaiske inskripsjoner finnes også utenfor Sør-Arabia, som i den gamle oasen Dēdan (dagens Al-'Ula i Saudi-Arabia), og til og med på den greske øya Delos og i Egypt. Minaisk ser ut til å forsvinne som skriftspråk rundt slutten av 100-tallet f.Kr.

## Referanser


## Litteratur
* Kogan, Leonid & Korotayev, Andrey (1997): «Sayhadic Languages (Epigraphic South Arabian)», *Semitic Languages*. London: Routledge, s.&nbsp;157-183.
* Korotayev, Andrey (1995): ''Ancient Yemen''. Oxford: Oxford University Press. ISBN 0-19-922237-1

## Eksterne lenker
* LinguistList
Simon (bibelsk person)

**Simon** (hebraisk: שִׁמְעוֹן, *Shim'on*) er i henhold til *[[Første Mosebok]]* i Den hebraiske Bibelen (som også er Det gamle testamente den nest eldste sønnen til Jakob og Lea. Bibelen forteller at Simeon og Levi drepte kanaanittene Sikem og Hamor på grunn av det som hadde skjedd med deres søster Dina. Deres far fordømte dem imidlertid for det. Da brødrene hadde vært i Egypt første gang for å kjøpe korn og hadde truffet Josef, ble Simeon holdt igjen som slave til de kom tilbake.

I henholdt til skriften er Simeon også grunnlegger av den israelittiske stammen Simeon. Imidlertid betrakter en del bibelforskere dette som en retrospektiv eponymisk metafor som gir en årsak for å knytte denne stammen til de andre stammene i det israelittiske forbundet. Med Lea som en matriark anser bibelforskerne at forfatterne av bibelteksten trodde at Simeons stamme var en del av den opprinnelige israelittiske forbundet, men imidlertid er stammen fraværende fra de deler av Bibelen som betraktes som de eldste, eksempelvis Debora-kvadet, og en del forskere mener at Simeons stamme ikke ble i begynnelsen betraktet som en adskilt og særskilt stamme.

## Simeons navn
Teksten til *[[Tora]]* argumenterer for at navnet *Simeon* viser til Leas overbevisning at Gud (Jahve) hadde hørt at hun var hatet av Jakob i den mening å ikke være favorisert som Rakel var det. Det antyder en avledning fra det hebraiske begrepet *shama on*, i betydningen «han har hørt om min lidelse»; dette er en tilsvarende etymologi som *Tora* gir for det teoforiske navnet *[[Ismael]]* («Gud har hørt»),, noe som antyder at navnene er beslektet, og at Simeons stamme kan opprinnelig vært innenfor Ismails stamme. 

I klassisk rabbinske tekster er navnet tidvis tolket i betydningen «han som lytter til Guds ord», andre ganger antatt å være avledet fra *sham 'in*, i betydningen *det er synd*, noe som er argumentert for å være en profetisk referanse til *[[Fjerde Mosebok]]*: «Navnet på israelitten som ble drept, han som ble stukket ned sammen med den midjanittiske kvinnen, var Simri, sønn av Salu, en av lederne i Simons stamme», og denne Simris seksuelle raseblanding med en kvinne fra Midjan, en intim forbindelse som de rabbinske kildene betraktet som syndig..

## Referanser


## Eksterne lenker
* Simeon, bilder på Wikipedia Commons
Hadramautisk

**Hadramautisk** er et utdødd semittisk språk og var det østligste av de fire kjente språkene i den gamle sørarabiske undergruppen av de semittiske språkene. Det ble snakket i kongeriket Hadhramaut og også området rundt hadramittenes hovedstad Shabwa i det som nå er Jemen i tiden mellom 800 f.Kr. og 600 e.Kr. Hadramittene kontrollerte også handelen med virak, en gummiharpiks, gjennom deres viktige handelspost Sumhuram (hadramautisk: *s<sub>1</sub>mhrm*), i dag Khor Rori i guvernementet Dhofar i Oman.

## Skrift og fonologi

Nesten hele bevismaterialet for oldtidens hadramautisk språk kommer fra inskripsjoner skrevet i gammel sørarabiske skrift, bestående av 29 bokstaver, og som stammer fra ursinaittiske skrift. Lydene til språket var i hovedsak de samme som de til sabeisk.

Bemerkelsesverdige kjennetegn ved hadramautisk er blant annet dens tendens, spesielt i inskripsjoner fra Wadi Ḥaḍhramaut, til å representere gammel sørarabisk *ṯ* som *s<sub>3</sub>*: dermed finnes s2ls3 («tre»; jf. sabeisk *s<sub>2</sub>lṯ*) er skrevet hvor det også er *ṯ* for en eldre form *s<sub>3</sub>*; eksempelvis hadramautisk *mṯnad* («inskripsjon»), som er *msnd* i en rest av gammel sørarabisk.

## Historie
Potskår med gamle sørarabiske bokstaver på er avdekket i Raybūn (Wadi Dawan), som også fungerte som en viktig base for hadramittene, har blitt karbondatert til det 1100-tallet f.Kr. Språket var antagelig i bruk fra 800 f.Kr., men på 300-tallet e.Kr. ble kongeriket Hadhramaut erobret av kongeriket Himjar, som brukte sabeisk som et offisielt språk, og etter denne tiden er det ikke flere opptegnelser i hadramautisk.

I løpet av språkets historie dukket det opp spesielle fonetiske endringer, som endringen fra ˤ til ˀ, fra ẓ til ṣ, fra ṯ til *s<sub>3</sub>*. Som i andre semittiske språk kan *n* assimileres til en følgende konsonant, sammenlign *ʾnfs<sub>1</sub>*, «sjeler» > *ʾfs<sub>1</sub>*.

I hadramautisk begynner tredjepersons pronomen med *s<sub>1</sub>*. Den har feminine former som slutter på *ṯ* og *s<sub>3</sub>*.

## Referanser


## Litteratur
* Kogan, Leonid & Korotayev, Andrey (1997): *Sayhadic Languages (Epigraphic South Arabian). Semitic Languages*. London: Routledge

## Eksterne lenker
* «The Hadrami Language» , *International Linguistcs Community Online*